Babelscape/SREDFM huggingface dataset:
Φλάνδρα

200px|right|thumb|Η Φλαμανδική Κοινότητα
200px|right|thumb|Η Φλαμανδική Περιοχή 
Η Φλάνδρα ( , ) μπορεί να επιδεχτεί δύο προσδιορισμούς:

* γεωγραφική περιοχή στα βόρεια του Βελγίου, που αντιστοιχεί στη Φλαμανδική Περιοχή, συνιστώσα του ομόσπονδου Βελγικού κράτους
* κοινότητα του ομόσπονδου Βελγικού κράτους μέσω των κοινωνικών και πολιτικών του οργανισμών, και μέσω των θεσμών της Φλαμανδική Κοινότητας (με τη δική της Φλαμανδική κυβέρνηση και Φλαμανδικό Κοινοβούλιο) και της Φλαμανδικής Περιοχής. 

Η ακριβής γεωγραφική περιοχή κατονομαζόμενη ως Φλάνδρα έχει αλλάξει αρκετές φορές ανά τους αιώνες. 

Στο Μεσαίωνα, ο όρος Φλάνδρα αναφέρονταν στην Κομητεία της Φλάνδρας, δηλ. μια περιοχή στη δυτική Ευρώπη η οποία περιελάμβανε:

* ένα μέρος του σημερινού Γαλλικού διαμερίσματος Νορντ (Nord-Pas de Calais), στην βορειο-ανατολική Γαλλία, ορισμένες φορές αποκαλούμενο Γαλλική Φλάνδρα
* την περιοχή που σήμερα βρίσκονται περίπου οι Φλαμανδικές επαρχίες της Ανατολικής Φλάνδρας και της Δυτικής Φλάνδρας
* ένα μέρος της περιοχής που σήμερα είναι η Ζηλανδία στη νοτιο-δυτική Ολλανδία, αποκαλούμενο "Zeeuws-Vlaanderen".

Η σημαντικότητα της Κομητείας και των κομήτων της μειώθηκε με το χρόνο, αλλά ο προσδιορισμός παρέμεινε σε μια πολύ ευρεία έννοια. Στις αρχές της σύγχρονης εποχής, ο όρος Φλάνδρα σχετίστηκε με το νότιο μέρος των Κάτω Χωρών, τις Νότιες Κάτω Χώρες. Ο όρος Βαλλωνική Φλάνδρα αντιστοιχεί στην Γαλλόφωνη Φλαμανδική περιοχή γύρω από τη Μονς. Στην ιστορία της τέχνης, οι επιθετικοί προσδιορισμοί Φλαμανδικός, Ολλανδικός και των Κάτω Χωρών χρησιμοποιούνται ευρέως για να περιγράψουν όλη την καλλιτεχνική παραγωγή στην περιοχή αυτή.
Βελγική Γαλατία

Η Βελγική Γαλατία (λατινικά: "Gallia Belgica") ήταν ρωμαϊκή επαρχία που βρισκόταν εκεί που σήμερα είναι το νότιο μέρος της Ολλανδίας, το Βέλγιο, το Λουξεμβούργο, η βορειοανατολική Γαλλία και η δυτική Γερμανία. Ο ιθαγενής πληθυσμός της Βελγικής Γαλατίας αποτελείτο από ένα μείγμα Κέλτικων και Γερμανικών φυλών, συχνά οριζόμενοι ως Βέλγοι. Η περιοχή του καταυλισμού της φυλής των Ελβετών έγινε μέρος της Βελγικής Γαλατίας. 

Κατά τον 1ο αιώνα μ.Χ., οι επαρχίες της Γαλατίας αναδομήθηκαν. Η βόρεια Βελγική Γαλατία μετονομάστηκε σε "Κάτω Γερμανία (Germania inferior)", ανατολικό μέρος της "Άνω Γερμανία (Germania superior)" και το νότιο σύνορο της Βελγικής Γαλατίας επεκτάθηκε προς το νότο. Η νεότερη Βελγική Γαλατία περιελάμβανε την πόλη της Ρενς. Η υποκατηγορία αυτή αντιστοιχεί περίπου στα σημερινά σύνορα μεταξύ της Ολλανδίας, της Γερμανίας και του Βελγίου. 

Η περιοχή που αντιστοιχεί στην αρχική επαρχία έγινε, τον 5ο αιώνα, το κέντρο του μεροβινγιανού βασιλείου του Χλωδοβίκου Α' και, κατά τον 8ο αιώνα, η καρδιά της αυτοκρατορίας των Καρολιδών. Μετά το θάνατο του γιου του Καρλομάγνου, Λουδοβίκου του Ευσεβούς, η περιοχή μοιράστηκε στη δυτική και μέση Φραγκία, τους πυρήνες της σύγχρονης Γαλλίας και Γερμανίας. 

Η περιοχή είναι η ιστορική καρδιά των Κάτω Χωρών, μια περιοχή που αντιστοιχεί περίπου στη σημερινή ομάδα κρατών Μπενελούξ, την Ολλανδία, το Βέλγιο και το Λουξεμβούργο καθώς και στη Βαλλωνία και ένα μέρος της επικράτειας του Ρήνου.
Γαλατια
Φλαμανδικό Κοινοβούλιο

thumb|200px|Το Φλαμανδικό Κοινοβούλιο
Το Φλαμανδικό Κοινοβούλιο (Ολλανδικά: "Vlaams Parlement", παλαιότερα γνωστό ως Φλαμανδικό Συμβούλιο ή "Vlaamse Raad") αποτελεί την νομοθετική εξουσία στη Φλάνδρα, για θέματα που υπόκεινται στις αρμοδιότητες της Φλάνδρας, και ως γεωγραφική περιοχή και ως πολιτιστική και γλωσσολογική κοινότητα του Βελγίου. Εγκρίνει διατάγματα, που είναι Φλαμανδικοί νόμοι εφαρμοζόμενοι αποκλειστικά στον Φλαμανδικό πληθυσμό. Το Φλαμανδικό Κοινοβούλιο συνεδριάζει στο Φλαμανδικό Κοινοβουλευτικό κτίριο στις κεντρικές Βρυξέλλες.
Ναδίρ

Ναδίρ (Nadir) καλείται στην Αστρονομία το σημείο εκείνο της Ουράνιας σφαίρας στο οποίο την συναντά η κατακόρυφος του παρατηρητή (δια του κέντρου της Γης) προεκτεινόμενη προς τα κάτω.
Το αντιδιαμετρικό σημείο της Ουράνιας σφαίρας ονομάζεται Ζενίθ.
Ο όρος προέρχεται από την αραβική γλώσσα, όπου και συναντάται ως ανδρικό όνομα.

Σε καθομιλούμενες εκφράσεις αποδίδεται ως έννοια κατώτατου σημείου (οικονομικού, επαγγελματικού κλπ), αλλά και ως τελείωμα της ζωής, τα βαθιά γηρατειά.

Κατηγορία:Εκφράσεις
Ζενίθ

Ζενίθ καλείται στην Αστρονομία το σημείο της Ουράνιας σφαίρας στο οποίο την συναντά η κατακόρυφος (δια του κέντρου της Γης) του παρατηρητή προεκτεινόμενη προς τα πάνω. Το αντιδιαμετρικό σημείο της Ουράνιας σφαίρας ονομάζεται Ναδίρ.

Ο όρος προέρχεται από την αραβική γλώσσα. Σε καθομιλούμενες εκφράσεις αποδίδεται ως έννοια ανώτατου σημείου (οικονομικού, επαγγελματικού κλπ) και γενικά ως αποκορύφωση δραστηριότητας ή και του βίου.

Κατηγορία:Ουράνιο σύστημα συντεταγμένων
Βαρούλκο αγκύρας

Βαρούλκο αγκύρων [[Ρυμουλκό|Ρυμουλκού]]

Το Βαρούλκο αγκύρας (windlass) ή πόμπα ή βίντζι (anchor winch), είναι ο κύριος μηχανισμός με τον οποίο γίνεται ο χειρισμός των αγκύρων (πόντιση - ανέλκυση) και των προσδεδεμένων σ΄ αυτές αλυσίδων (των ναυτικών καδένων) των πλοίων. Αποτελεί δε το κύριο μέσον της αγκυροβολίας.

Τούτο φέρεται στο μέσον διάμηκες της πλώρης στο πρόστεγο καθώς και στη πρύμνη, έτσι ώστε να είναι δυνατός ο χειρισμός και των δύο αγκύρων μαζί ή χωριστά. Σύμφωνα με τους κανονισμούς των Νηογνωμόνων το βαρούλκο αυτό πρέπει να έχει επαρκή ισχύ, για τους χειρισμούς που προορίζεται, και να είναι ασφαλώς στερεωμένο στο κατάστρωμα.

Βασικά αποτελείται από ένα μακρύ σχετικά οριζόντιο άξονα που δύναται να περιστραφεί μπρος - πίσω και που χωρίζεται σε δύο τμήματα, που όμως μπορούν να συνδεθούν ή να αποσυνδεθούν για χωριστούς χειρισμούς των αγκύρων. Ο άξονας αυτός φέρει τα «αλυσέλικτρα τύμπανα» με ειδικές «γλυφές» από τις οποίες διέρχονται οι κρίκοι των καδένων και επιπρόσθετα ακραία τύμπανα χειρισμού των κάβων πρόσδεσης.

Η ταχύτητα κίνησης ρύθμίζεται είτε με ελεγχόμενη τη κινητήρια μηχανική δύναμη είτε μέσω πέδης (φρένου).

Με τον όρο «εργάτης αγκύρας» (capstan) νοείται συνηθέστερα ένα ή δυο κατακόρυφα τύμπανα συνήθως (σήμερα) ηλεκτροκίνητα που απαντώνται κυρίως σε θαλαμηγά σκάφη και ιστιοφόρα. Παλαιότερα ήταν ατμοκίνητα και χειροκίνητα όπου ξύλινες ή μεταλλικές δοκίδες φέρονταν σε ειδικές εγκοπές και ναύτες περιέστρεφαν αυτoύς ως ρόδακα.<br>
Επίσης στα σύγχρονα πλοία όπου το πλάτος της πλώρης είναι σχετικά μεγάλο αφενός και λόγω της καμπυλότητας του καταστρώματος, αφετέρου, αντί ενιαίου βαρούλκου χρησιμοποιούνται επιμέρους βαρούλκα ανά άγκυρα (δεξιά και αριστερή). Επίσης στη πρύμνη φέρονται ισχυρά βαρούλκα για τον χειρισμό των πρυμνήσιων κάβων πρόσδεσης του πλοίου.

Αν και η συντήρηση του βαρούλκου ως μηχανήματος ανήκει στην αρμοδιότητα των μηχανικών του πλοίου καθίσταται ανάγκη η εξοικείωση του από το προσωπικό καταστρώματος.<br> 
Κύριος χειριστής αυτού είναι ο ναύκληρος ή λοστρόμος.

Σήμερα το βαρούλκο αυτό μπορεί να είναι ατμοκίνητο, ηλεκτροκίνητο, ή ηλεκτροϋδραυλικό, ενώ παλαιότερα στα ιστιοφόρα ήταν μόνο χειροκίνητο και αρκετά επίπονο. Παρόμοια βαρούλκα που φέρονται στα πλοία είναι τα βαρούλκα φορτωτήρων, βαρούλκα λέμβων κ.ά.


Κατηγορία:Ναυτική τέχνη
Κατηγορία:Πλοίο
Γιάννης Κεφαλληνός

Ο Γιάννης Κεφαλληνός (Αλεξάνδρεια Αιγύπτου, 12 Ιουλίου 1894 – Αθήνα, 27 Φεβρουαρίου 1957), γνωστός και ως Jean Kefalinos, ήταν διακεκριμένος Έλληνας χαράκτης, σχεδιαστής βιβλίων και καθηγητής στην Ανωτάτη Σχολή Καλών Τεχνών της Αθήνας.
Άρον Νίμζοβιτς

Ο Άρον Νίμζοβιτς (Aron ή Aaron Nimzowitsch, επίσης Nimzovich ή Niemzowitsch, συχνά προφέρεται και Νίμτζοβιτς ή Νίμτσοβιτς, Ρίγα, 7 Νοεμβρίου 1886 - Κοπεγχάγη, 16 Μαρτίου 1935) ήταν Λετονός Διεθνής Γκρανμαίτρ στο σκάκι. Υπήρξε ο πιο σπουδαίος εκπρόσωπος της σχολής του υπερμοντερνισμού στη σκακιστική σκέψη.
Μισέλ Ουελμπέκ

Ο Ουελμπέκ στη [[Βαρσοβία]], 9 Ιουνίου 2008

Ο Μισέλ Ουελμπέκ ("Michel Houellebecq", 26 Φεβρουαρίου 1956) είναι σύγχρονος Γάλλος συγγραφέας, τιμημένος με το Βραβείο Γκονκούρ (2010).
Φρανς Γκαλ

Η Φρανς Γκαλ ("Isabelle Geneviève Marie Anne "France" Gall", Παρίσι 9 Οκτωβρίου 1947 - Παρίσι 7 Ιανουαρίου 2018) ήταν Γαλλίδα τραγουδίστρια. Κέρδισε την πρώτη θέση στον Διαγωνισμό Τραγουδιού της Γιουροβίζιον το 1965. Ήταν παντρεμένη, και είχε μια πετυχημένη καλλιτεχνική καριέρα, μαζί με τον Γάλλο τραγουδιστή-στιχουργό Μισέλ Μπερζέ, μέχρι τον θάνατό του. Το ζευγάρι είχε δυο παιδιά.
Άσσελτ

Η Άσσελτ ("Hasselt") είναι πόλη στο Βέλγιο, πρωτεύουσα της επαρχίας της Βελγικής Λιμβουργίας. Την 1η Ιανουαρίου 2005 η Άσσελτ είχε συνολικό πληθυσμό 69.538 (33.896 άντρες και 35.642 γυναίκες). Η συνολική έκτασή της είναι 102,24 χλμ² γεγονός που της δίνει πληθυσμιακή πυκνότητα της τάξης των 680,14 κατοίκων ανά χλμ². Η Άσσελτ βρίσκεται στον ποταμό Ντέμερ και συνδέεται επίσης με το Κανάλι Άλμπερτ.
Γρηγόρης Λαμπράκης

Ο Γρηγόρης Λαμπράκης (Κερασίτσα Αρκαδίας, 3 Απριλίου 1912 – Θεσσαλονίκη, 27 Μαΐου 1963) ήταν ιατρός, αθλητής και πολιτικός που δολοφονήθηκε από παρακρατικούς. Η δολοφονία του προκάλεσε διεθνή κατακραυγή για τις αυταρχικές πρακτικές της κυβέρνησης Καραμανλή και των Σωμάτων Ασφαλείας, που αποδείχθηκε ότι όχι μόνο ανέχονταν, αλλά και εξέθρεψαν τον ανεξέλεγκτο παρακρατικό μηχανισμό. Η υπόθεση Λαμπράκη αναζωογόνησε τον Ανένδοτο Αγώνα του Γεωργίου Παπανδρέου και έπαιξε τον πιο σημαντικό ίσως ρόλο στην πτώση της κυβέρνησης Καραμανλή τον ίδιο χρόνο.
Οιδίποδας

Ο Οιδίποδας (αρχ: Οἰδίπους) ήταν τραγικό πρόσωπο της αρχαίας ελληνικής μυθολογίας. Ήταν γιος του βασιλιά της Θήβας Λάιου και της Ιοκάστης.
Αινώ

Η Αινώ (Γαλλικά: "Hainaut" και παλαιότερα "Hainault", Ολλανδικά: "Henegouwen", Γερμανικά: "Hennegau", Βαλλωνικά: "Hinnot") είναι η δυτικότερη επαρχία της Βαλλωνίας στο Βέλγιο. Συνορεύει με τις Βελγικές επαρχίες Δυτική Φλάνδρα, Ανατολική Φλάνδρα, Φλαμανδική Βραβάντη, Βαλλωνική Βραβάντη και Ναμύρ, και με τη Γαλλία. Πρωτεύουσά της είναι η Μονς. Έχει έκταση 3.800 χλμ² που χωρίζεται σε επτά διοικητικές περιφέρειες (Γαλλικά: "arrondissements") που περιλαμβάνουν 69 δήμους.
Μπενίτο Μουσολίνι

Ο Μπενίτο Μουσολίνι ("Benito Amilcare Andrea Mussolini", 29 Ιουλίου 1883 – 28 Απριλίου 1945) ήταν Ιταλός πολιτικός, ιδρυτής και ηγέτης του φασιστικού κόμματος. Κυβέρνησε την Ιταλία από το 1922 έως το 1943 ως δικτάτορας, μετατρέποντάς τη σε φασιστική πολιτεία. Υπήρξε σύμμαχος του Αδόλφου Χίτλερ και οδήγησε τη χώρα του, ως δύναμη της συμμαχίας του Άξονα, στον Β΄ Παγκόσμιο Πόλεμο. Μετά την είσοδο των συμμαχικών στρατευμάτων στην Ιταλία το 1943, κατέφυγε στο βόρειο τμήμα της χώρας, όπου με τη βοήθεια της ναζιστικής Γερμανίας ίδρυσε την επονομαζόμενη «"Ιταλική Κοινωνική Δημοκρατία»" ή "«Δημοκρατία του Σαλό»". Το καθεστώς του κατέρρευσε οριστικά το 1945 και ο ίδιος εκτελέστηκε τον Απρίλιο του ίδιου έτους από Ιταλούς αντάρτες.
Βαλλωνική Βραβάντη

<br>

right|200px
Η Βαλλωνική Βραβάντη (Brabant wallon) είναι επαρχία της Βαλλωνίας και του Βελγίου. Συνορεύει με τις Βελγικές επαρχίες Φλαμανδική Βραβάντη, Λιέγη, Ναμύρ, και Αινώ. Πρωτεύουσά της είναι η Βαβρ. Έχει έκταση 1.093 χλμ² και περιέχει μόνο μια διοικητική περιφέρεια ("arrondissement" στα Γαλλικά) με 27 δήμους.

Η Βαλλωνική Βραβάντη δημιουργήθηκε το 1995 όταν η πρώην επαρχία της Βραβάντης χωρίστηκε σε τρία μέρη: δύο νέες επαρχίες, τη Βαλλωνικά Βραβάντη και τη Φλαμανδική Βραβάντη και την Περιοχή της Πρωτεύουσας Βρυξελλών, η οποία πια δεν ανήκει σε καμία επαρχία. Ο διαχωρισμός έγινε για να διευκολυνθεί η τελική υποδιαίρεση του Βελγίου σε τρεις περιοχές (Φλάνδρα, Βαλλωνία και Βρυξέλλες).

Ο επαρχιακός πληθυσμός κατεγράφη τον Ιανουάριο του 1999 347.423, δίνοντας πληθυσμιακή πυκνότητα 318 κατοίκων ανά τετραγωνικό χιλιόμετρο.
Ανατολική Φλάνδρα

<br>

right|220px
right|150px
Η Ανατολική Φλάνδρα (Oost-Vlaanderen) είναι επαρχία της Φλάνδρας, μίας εκ των τριών περιοχών του Βελγίου. Συνορεύει με την Ολλανδία και τις Βελγικές επαρχίας Αμβέρσα, Φλαμανδική Βραβάντη, Αινώ και Δυτική Φλάνδρα, Έχει έκταση 2.991 χλμ² που χωρίζεται σε έξι διοικητικές περιφέρειες (Ολλανδικά: arrondissementen) που περιέχουν 65 δήμους. Ο επαρχιακός πληθυσμός είναι 1.374.000 και πρωτεύουσά της είναι η Γάνδη.

Από τις 26 Νοεμβρίου 2004 κυβερνήτης της είναι ο Αντρέ Ντενί. Το προσωρινό κοινοβούλιο, "Provincieraad", έχει 84 μέλη. Έξι άτομα επιλεγμένα από το κοινοβούλιο είναι οι αντιπρόσωποι, "bestendigde deputatie", και σχηματίζουν την ημερήσια κυβέρνηση. Η επαρχία έχει ετήσιο προϋπολογισμό περίπου 300 εκατομμύρια ευρώ.

Η σημαία έχει ένα μαύρο λιοντάρι με κόκκινη γλώσσα και νύχια, με υπόβαθρο οριζόντιων λευκών και πράσινων λωρίδων. Αυτό είναι πρόσφατη προσαρμογή. Η σημαία της Ανατολικής Φλάνδρας ήταν προηγουμένως ίδια με αυτήν της Φλαμανδικής περιοχής: ένα μαύρο λιοντάρι σε κίτρινο υπόβαθρο.
Τροπόσφαιρα

Τροπόσφαιρα ονομάζεται το πρώτο από της επιφάνειας της Γης στρώμα της ατμόσφαιρας, πάχους έως και 18 χιλιομέτρων στον Ισημερινό, 10 - 13 χλμ. στα μέσα γεωγραφικά πλάτη και 8 χλμ. στους πόλους (την εποχή του καλοκαιριού - αντιθέτως, τον χειμώνα η τροπόσφαιρα στους πόλους είναι ακαθόριστη). Λήγει στην παύση αυτής, εξ ου και ο όρος "τροπόπαυση" (θεωρητική μικρού πάχους ζώνη διαχωρισμού). Μετά την τροπόπαυση, σε μεγαλύτερο ύψος, βρίσκεται η στρατόσφαιρα.
Μπορινάζ

<br>

Η Μπορινάζ (Borinage) είναι περιοχή στην Βελγική επαρχία της Αινώ. Η επαρχιακή πρωτεύουσα Μονς βρίσκεται στο κέντρο της Μπορινάζ.

Η περιοχή είναι περισσότερο γνωστή για τις εργασίες εξόρυξης άνθρακα που γίνονταν παλαιότερα. Από το κλείσιμο των τελευταίων ανθρακωρυχείων τη δεκαετία του 1960 η Μπορινάζ έχει την υψηλότερη αναλογία ανεργίας στο Βέλγιο.
Ισπανικές Κάτω Χώρες

thumb|Η σημαία των Ισπανικών Κάτω Χωρών.
Οι Ισπανικές Κάτω Χώρες είναι τα εδάφη που ανήκαν στους δούκες της Βουργουνδίας και τα οποία κατέληξαν μέσω κληρονομιάς στον Οίκο των Αψβούργων και συγκεκριμένα στο πρόσωπο του αυτοκράτορα της Αγίας Ρωμαϊκής Αυτοκρατορίας και ταυτόχρονα βασιλιά της Ισπανίας Κάρολο Κουίντο. Αυτός παραχώρησε τη "βουργουνδική κληρονομιά" στο γιο του Φίλιππο Β΄, βασιλιά της Ισπανίας. Τα διάφορα αυτά κρατίδια ανήκαν στην Ισπανία ανάμεσα στο 16ο και το 18ο αιώνα. Αντιστοιχούσαν περίπου στο σημερινό Βέλγιο (με εξαίρεση το Πριγκιπάτο της Λιέγης), στο Λουξεμβούργο, στη σημερινή Ολλανδία, όπως και σε ένα τμήμα του γαλλικού Νορ-Πα-ντε-Καλαί. Οι Κάτω Χώρες των Αψβούργων πέρασαν υπό πλήρη ισπανικό έλεγχο με την Πραγματιστική Κύρωση του 1549 και την παραίτηση του αυτοκράτορα και βασιλιά Κάρολου Κουίντου, στις 16 Ιανουαρίου 1556.
Αρλόν

Η Αρλόν (Γαλλικά: "Arlon", Ολλανδικά: "Aarlen", Γερμανικά: "Arel") είναι δήμος που βρίσκεται στην Βελγική επαρχία του Λουξεμβούργου, της οποίας είναι και η πρωτεύουσα. Την 1η Ιανουαρίου 2005 η Αρλόν είχε συνολικό πληθυσμό 25.986. Η συνολική της έκταση είναι 118,64 τετραγωνικά χιλιόμετρα, δηλαδή πληθυσμιακή πυκνότητα 219,04 κατοίκων ανα τετρ.χλμ. 

Η Αρλόν έχει αδελφοποιηθεί με τις πόλεις "Saint-Dié-des-Vosges" (Γαλλία), "Dieckirch" (Μεγάλο Δουκάτο του Λουξεμβούργου) "Bitburg" (Γερμανία, από το 1965), "Sulphur" (ΗΠΑ), "Hayange" (Γαλλία), "Alba" (Ιταλία) και "Market Drayton" (Ηνωμένο Βασίλειο).

Το τοπικό ποτό Μαϊτράνκ ("Maitrank") (φτιαγμένο από κρασί, κονιάκ και φυτό ασπερούλα) γιορτάζεται με δικό του φεστιβάλ κάθε Μάιο.
Φλαμανδική Βραβάντη

<br>
right|200px|

Η Φλαμανδική Βραβάντη (Ολλανδικά: "Vlaams-Brabant", Γαλλικά: "Brabant flamand") είναι επαρχία της Φλάνδρας, μίας εκ των τριών περιοχών του Βελγίου. Συνορεύει με τις Βελγικές επαρχίες Αμβέρσα, Λιμβουργία, Βαλλωνική Βραβάντη, Αινώ και Ανατολική Φλάνδρα. Η Φλαμανδική Βραβάντη περικυκλώνει επίσης εξ ολοκλήρου της Περιοχή της Πρωτεύουσας Βρυξελλών. Πρωτεύουσά της είναι η Λέουβεν. Έχει έκταση 2.106 τετρ. χλμ. που χωρίζεται σε δύο διοικητικές περιφέρειες ("arrondissementen" στα Ολλανδικά) που περιέχουν 65 δήμους. 

Η Φλαμανδική Βραβάντη δημιουργήθηκε το 1995 με τη διάσπαση της πρώην επαρχίας της Βραβάντης σε τρία μέρη: δύο νέες επαρχίες, τη Φλαμανδική Βραβάντη και τη Βαλλωνική Βραβάντη, και την Περιοχή της Πρωτεύουσας Βρυξελλών που δεν ανήκει πλέον σε καμία επαρχία. Ο διαχωρισμός έγινε για να διευκολυνθεί η τελική διαίρεση του Βελγίου σε τρεις περιοχές (Φλάνδρα, Βαλλωνία και Περιοχή της Πρωτεύουσας Βρυξελλών).

Είναι επαρχία με πλούσια πολιτιστική ιστορία και μεγάλη ποικιλία τυπικών προϊόντων. Μεταξύ αυτών και μερικές από τις παγκοσμίου φήμης Βελγικές μπύρες. 

Η επαρχία συναποτελείται από δύο διαμερίσματα. Το Διαμέρισμα "Halle-Vilvoorde" έχει στο κέντρο του τις Βρυξέλλες. Επομένως είναι κυρίως κατοικήσιμη περιοχή, αλλά έχει επίσης μεγάλες βιομηχανικές ζώνες. Για παράδειγμα, είναι έδρα του βασικού αεροδρομίου του Βελγίου. Το άλλο διαμέρισμα είναι το Διαμέρισμα "Leuven", με επίκεντρο τη Λέουβεν. 

Η επίσημη γλώσσα στη Φλαμανδική Βραβάντη είναι τα Ολλανδικά (όπως και σε ολόκληρη τη Φλάνδρα), αλλά σε μερικούς δήμους επιτρέπεται η χρήση Γαλλικών για την επικοινωνία τους με τους κατοίκους τους.
Ελεύθερη ζώνη

Ελεύθερη ζώνη (free zone) ονομάζεται συγκεκριμένος περίφρακτος και φυλασσόμενος χώρος εντός των λιμένων που διατίθεται ειδικά για εμπορεύματα προερχόμενα από το εξωτερικό με προορισμό πάλι το εξωτερικό και τα οποία δεν υπόκεινται σε τελωνειακές διατυπώσεις παρά μόνο όταν μέρος αυτών ή όλα εισαχθούν και χρησιμοποιηθούν στη χώρα όπου ο λιμένας και η ζώνη.Μπορεί να είναι και η ζώνη που δεν είναι περιφραγμένη.

Κύριος σκοπός της δημιουργίας ελεύθερης ζώνης είναι η απελευθέρωση αφενός του λιμένα ή τμήματός του και αφετέρου των πλοίων απ΄ όλες εκείνες τις χρονοβόρες διατυπώσεις και δυσχέρειες που προβάλλουν στο εμπόριο οι περίπλοκες πολλές φορές τελωνειακές διατυπώσεις. Έτσι με την καθιέρωση του θεσμού αυτού επιτυγχάνεται αφενός ταχύτερη εξυπηρέτηση των πλοίων με παράλληλη μείωση των ημερήσιων λιμενικών εξόδων (τελών) αλλά και η δυνατότητα αύξησης του διαμετακομιστικού εμπορίου που πολλές φορές περιλαμβάνει και μεταποίηση των εμπορευμάτων απαλλασσόμενα τελωνειακών δασμών.

Ο ιδιοκτήτης ή ο κύριος των εμπορευμάτων αυτών μετά την εναπόθεσή των στην «ελεύθερη ζώνη», παραλαμβάνει σχετική απόδειξη (δελτίο) στο οποίο αναγράφονται κύρια στοιχεία των εμπορευμάτων (ποσότητα, είδος, δικαιούχος, λιμένα προέλευσης κλπ).

Σημαντικότερα λιμάνια στον κόσμο που διαθέτουν ελεύθερες ζώνες είναι η Σιγκαπούρη, η Νέα Υόρκη, η Κοπεγχάγη, η Στοκχόλμη, το Γκντανσκ, η Σαλίνα Κρουζ (Μεξικού) κ.ά. 

Στην Ελλάδα «ελεύθερη ζώνη» έχουν μόνο τα λιμάνια Πειραιά, Θεσσαλονίκης και Ηρακλείου.
* Σημειώνεται ότι ο θεσμός "ελεύθερης ζώνης" έχει επεκταθεί σήμερα και σε μεγάλα εμπορικά αεροδρόμια. Πρώτη ελεύθερη ζώνη για αερομεταφερόμενα εμπορεύματα ιδρύθηκε στον αερολιμένα του Σάνον της Ιρλανδίας το 1961.

Κατηγορία:Λιμένες
Γιώργος Καπουτζίδης

Ο Γιώργος Καπουτζίδης (Σέρρες, 31 Ιουλίου 1972) είναι Έλληνας σεναριογράφος, ηθοποιός, παρουσιαστής και στιχουργός. Έχει γράψει τα σίριαλ: "Στο Παρά 5", "Σαββατογεννημένες" και "Εθνική Ελλάδος". Έλκει την καταγωγή του από το Αχλαδοχώρι Σερρών.
Πωρικολόγος

Ο Πωρικολόγος είναι σύντομο σατιρικό και διδακτικό λαϊκό βυζαντινό έργο του 12ου ή 13ου αιώνα, στο οποίο περιγράφεται δίκη οπωρικών (φρούτων), στην οποία καταδικάζεται το σταφύλι. Στο έργο αυτό, περίπου μιας σελίδας, γίνεται δίκη όπου όλα τα φρούτα έχουν τίτλους βυζαντινών αξιωματούχων. Γραμμένο σε δημώδη μεσαιωνική ελληνική γλώσσα γνώρισε ευρύτατη διάδοση στα λαϊκά στρώματα, πολλές έντυπες εκδόσεις, μεταφράσεις σε ξένες γλώσσες (σερβικά, ρουμανικά, τουρκικά) και έχουν διασωθεί πολλές παραλλαγές του, κάποιες από τις οποίες ήταν ζωντανές ως προφορική παράδοση στην Ελλάδα, μέχρι την δεκαετία του 1960.
Δυτική Φλάνδρα

<br>

thumb|δεξιά|220px|Η Δυτική Φλάνδρα στο χάρτη του Βελγίου - (με έντονο γκρι οι ολλανδόφωνες επαρχίες).
Η Δυτική Φλάνδρα (Ολλανδικά: "West-Vlaanderen", Γαλλικά: "Flandre occidentale") είναι η δυτικότερη επαρχία της Φλάνδρας και του Βελγίου. Συνορεύει με την Ολλανδία, τις Βελγικές επαρχίες Ανατολική Φλάνδρα και Αινώ, τη Γαλλία και τη Βόρεια Θάλασσα. Πρωτεύουσά της είναι η Μπρυζ. Έχει έκταση 3.125 χλμ² που χωρίζεται σε οκτώ διοικητικές περιφέρειες ("arrondissementen" στα Ολλανδικά) οι οποίες περιέχουν 64 δήμους.

Το σύνολο της Βελγικής ακτής στη Βόρεια Θάλασσα, σημαντικός τουριστικός προορισμός, βρίσκεται στη Δυτική Φλάνδρα. Μια γραμμή τραμ διατρέχει κατά μήκος της ακτής, από το "De Panne" στα Γαλλικά σύνορα, μέσω του λιμανιού της Οστάνδης, στο "Knokke-Heist" στα ολλανδικά σύνορα.




Κατηγορία:Επαρχίες του Βελγίου
Σταθμός Νερατζιώτισσα

300px|thumb|left|Οδός Νερατζιωτίσσης, σε φωτογραφία του 2007.
Ο Σταθμός Νερατζιώτισσα είναι κομβικό συγκρότημα δύο σταθμών που βρίσκεται στο Μαρούσι. Ο πρώτος σταθμός είναι σταθμός του Προαστιακού Σιδηροδρόμου, επί της γραμμής Σιδηροδρομικού Κέντρου Αχαρνών - Διεθνούς Αερολιμένα Αθηνών και ο δεύτερος είναι σταθμός του μετρό της Αθήνας, επί της γραμμής 1. Οφείλει την ονομασία του στον γειτονικό Ιερό Ναό της Παναγίας Νερατζιώτισσας. Και η εκκλησία οφείλει την ονομασία της στις πολλές νεραντζιές που είχε η περιοχή. Προσφέρει στους επιβάτες δυνατότητα μετεπιβίβασης μεταξύ του μετρό της Αθήνας και του Προαστιακού Σιδηροδρόμου.
Κωνσταντίνος Μαλέας

right|250px|thumb|Κ. Μαλέας, "Καμμένη Σαντορίνης" (π. 1918). Λάδι σε μουσαμά, 50 εκ. x 56 εκ. Εθνική Πινακοθήκη της Ελλάδας - Μουσείο Αλεξάνδρου Σούτζου. 
O Κωνσταντίνος Μαλέας (Κωνσταντινούπολη, 1879 - Αθήνα, 4 Απριλίου 1928) ήταν ένας από τους πλέον σημαντικούς μεταϊμπρεσιονιστές Έλληνες ζωγράφους των αρχών του 20ού αιώνα. Μαζί με τον Κωνσταντίνο Παρθένη, θεωρείται ως ο «πατέρας της μοντέρνας τέχνης στην Ελλάδα» και θεωρείται ένας από τους πρώτους «υπαιθριστές».
Σύλλας Τζουμέρκας

Ο Σύλλας Τζουμέρκας (Θεσσαλονίκη, 1978) είναι Έλληνας σκηνοθέτης, σεναριογράφος και ηθοποιός του θεάτρου και του κινηματογράφου.
ISO 3166-1

Ο ISO 3166-1 ως τμήμα των προτύπων του ISO 3166 παρέχει κώδικες για τα ονόματα των χωρών και των εξαρτώμενων περιοχών. Δημοσιεύθηκε αρχικά το 1974 από το Διεθνή Οργανισμό Προτυποποίησης και καθορίζει τρεις διαφορετικούς κώδικες για κάθε περιοχή:

* ISO 3166-1 alpha-2, ένα σύστημα δύο γραμμάτων με πολλές εφαρμογές, και κυριότερη τα top-level domains (ccTLD) για τις χώρες.
* ISO 3166-1 alpha-3, ένα σύστημα τριών γραμμάτων.
* ISO 3166-1 αριθμητικό, ένα τριψήφιο αριθμητικό σύστημα, είναι ίδιο με αυτό που καθορίζεται από το Στατιστικό Τμήμα των Ηνωμένων Εθνών.

Μια χώρα ή μια περιοχή παίρνει γενικά νέους κώδικες alpha εάν το όνομά της αλλάξει, ενώ ένας νέος αριθμητικός κώδικας συνδέεται με μια αλλαγή των ορίων. Μερικοί κώδικες σε κάθε σειρά είναι διατηρημένοι, για διάφορους λόγους· οι ξεπερασμένοι κώδικες μπορούν να κρατηθούν όπως διατηρούνται, τα σύνορα μπορεί να θεωρηθούν ότι πιθανώς θα αλλάξουν, και μερικά υπερπόντια εδάφη έχουν διατηρήσει δικούς τους κώδικες.

Ο ISO 3166-1 δεν είναι το μόνο πρότυπο για κώδικες χωρών. Η Διεθνής Ολυμπιακή Επιτροπή και η FIFA έχουν τους δικούς τους καταλόγους (δείτε τον κατάλογο κωδικών χωρών ΔΟΕ και τον κατάλογο κωδικών χωρών της FIFA) κωδικών τριών γραμμάτων, που αντιστοιχούν συνήθως στους alpha-3 κώδικες του ISO 3166-1.
Άλωση

Ο όρος «άλωση» (ή άλωσις) με ενεργητική ή παθητική σημασία, που προέρχεται εκ του αρχαίου ελληνικού ρήματος αλίσκομαι = καταστρέφομαι, σημαίνει, ειδικά, την πτώση πόλης στα χέρια του εχθρού, την κυρίευση, την εκπόρθησή της. Γενικά όμως την κάθε κατάκτηση και σύλληψη.

Με κεφαλαίο το Α δηλαδή «Άλωση» σημαίνει για τους Έλληνες οι δύο πτώσεις της Κωνσταντινούπολης την 13 Απριλίου 1204 από τους Φράγκους και την 29 Μαΐου 1453 από τους Τούρκους.

Η δεύτερη που συμπίπτει και με το τέλος του 100ετούς πολέμου μεταξύ Γαλλίας και Αγγλίας αποτελεί και το διαχωρισμό μεταξύ της Μεσαιωνικής περιόδου (Μεσαίωνας) και της Νεότερης Ιστορίας.

Στη δημοτική ποίηση και Λαογραφία η Άλωση της Κωνσταντινούπολης πέρασε, με τη φράση (ως) «Πάρσιμο της Πόλης» και έχει αφήσει στη συνείδηση του Ελληνικού λαού την απήχηση μεγάλου γεγονότος και με θεϊκή ακόμη προέλευση, με αποτέλεσμα να θεωρείται χρονολογικός σταθμός και ιστορική αφετηρία των δεινών αλλά και της αναγέννησης του Ελληνισμού.

Με τη στρατιωτική έννοια του όρου η «άλωση» φρουρίου ή οχυρού ή σε νεότερες μορφές επιχειρήσεων «Προεδρικών μεγάρων» (π.χ. Κύπρου, Γιουγκοσλαβίας, Ιράκ κ.ά.) ή Ανακτόρων (π.χ. Αιγύπτου, Λιβύης, Ιράν κ.ά.) αποτελεί το τέρμα των επιθέσεων ή πολιορκίας και την ύστατη νικηφόρο φάση του αγώνα.

Ιδιαίτερα εξαίρεται, στην Ιστορία, η άλωση της Σημαίας και πολεμικού υλικού του αντιπάλου, ειδικότερα όταν γίνει ηρωική μάχη «εκ του συστάδην».

Τέτοιες αλώσεις έχει να επιδείξει πολλές η Ιστορία της Ελληνικής εθνεγερσίας ή όπως καθιερώθηκε να λέγεται η Ελληνική Επανάσταση του 1821, αλλά και οι τελευταίοι απελευθερωτικοί αγώνες του 1912-1913, όπως η χαρακτηριστική μάχη των Γιαννιτσών τον Οκτώβριο του 1912, αλλά και οι κατά σειρά γενόμενες στο πόλεμο του 40-41 στο αλβανικό μέτωπο.

Σήμερα η άλωση θεωρείται και κατατάσσεται στις πολύ δύσκολες πολεμικές επιχειρήσεις, λόγω των μέσων των αντιμαχομένων, αλλά και των διεθνών συνθηκών προστασίας αιχμαλώτων και αμάχων πληθυσμών με μόνο εφικτό αποτέλεσμα τον διασκορπισμό και τη διάλυση των ανθισταμένων.

Αλωση
Δαίδαλος

Ο Δαίδαλος είναι ήρωας της ελληνικής μυθολογίας, περίφημος τεχνίτης και αρχιτέκτονας, στον οποίο αποδίδονται πλείστα από τα αρχέγονα έργα της αρχιτεκτονικής και γλυπτικής. Μάλιστα το όνομά του προέρχεται από το αρχαιοελληνικό ρήμα "δαιδάλω", που σημαίνει «εργάζομαι ευφυώς, με δεξιοτεχνία». Κατά μία εκδοχή ήταν γιος του Ευπάλαμου ή Παλαμάονα, ενός επιδέξιου και πολύτεχνου άνδρα, ενώ μητέρα του ήταν η Αλκίππη ή Φρασιμήδη ή Ιφηνόη. Ο Δαίδαλος ανήκε στο γένος των Ερεχθειδών και ήταν δισέγγονος του Ερεχθέα, ενώ από την πλευρά της μητέρας του είλκε την καταγωγή του από την Κεκροπίδα φυλή, των απογόνων του μυθικού ιδρυτή της Αθήνας Κέκροπα. Άλλες εκδοχές αναφέρουν ως πατέρα του τον Μητίωνα και μητέρα του την Ευφηνόη (Ιφηνόη) ή πατέρα τον Ευπάλαμο και μητέρα την Μητιάδουσα. Τέλος μια εκδοχή θέλει τον Δαίδαλο να κατάγεται από τον θεό Ήφαιστο και εκείνος να του έχει κληροδοτήσει την απαράμιλλη δεξιοτεχνία. Ο Δαίδαλος παντρεύτηκε τη Ναυκράτη ή Ναυσικράτη, δούλη του Μίνωα, με την οποία απέκτησε τον Ίκαρο.
Ο μύθος του Δαίδαλου θεωρείται ότι προέρχεται κυρίως από την Κρήτη, ανήκοντας εντούτοις και στην Κρήτη και στην Αττική (μάλιστα στην Αττική ήταν και ο επώνυμος ήρωας του Δήμου των Δαιδαλιδών), ενώ είναι στενά συνδεδεμένος με τους μύθους του Μίνωα και του Ίκαρου.
Ευπαλίνειο όρυγμα

Το Ευπαλίνειο όρυγμα αποτελεί σύμφωνα με τον Ηρόδοτο ένα από τα σημαντικότερα έργα στην ιστορία της μηχανικής το οποίο από το 1992 έχει χαρακτηριστεί από την Unesco Μνημείο Παγκόσμιας Πολιτιστικής Κληρονομιάς. Πρόκειται για μια σήραγγα μήκους 1.036 μέτρων κοντά στο Πυθαγόρειο της Σάμου, η οποία κατασκευάστηκε κατά τον 6ο αιώνα π.Χ. για να χρησιμεύσει σαν υδραγωγείο. Το ιδιαίτερο χαρακτηριστικό του ήταν ότι ανοίχθηκε ταυτόχρονα και από τις δύο πλευρές του βουνού: το όρυγμα αυτό ήταν "αμφίστομον" , όπως το χαρακτήρισε ο Ηρόδοτος, χάρις στον οποίον έγινε γνωστό. Οι δύο σήραγγες συναντήθηκαν περίπου στο μέσον με αξιοθαύμαστη ακρίβεια, κάτι που ήταν σημαντικό επίτευγμα για τα τεχνολογικά δεδομένα της εποχής.
Μιχαήλ Γλυκάς

Ο Μιχαήλ Γλυκάς ήταν βυζαντινός ποιητής και χρονογράφος. Έζησε τον 12ο αιώνα και έγραψε στη λαϊκή γλώσσα της εποχής του.
Μαρκ Τουαίην

Ο Σάμουελ Λάνγκχορν Κλέμενς ("Samuel Langhorne Clemens", 30 Νοεμβρίου 1835 – 21 Απριλίου 1910), γνωστός κυρίως με το ψευδώνυμο Μαρκ Τουαίην, ήταν Αμερικανός συγγραφέας. Ανάμεσα στα πιο γνωστά βιβλία του είναι οι "Περιπέτειες του Τομ Σόγιερ" και οι "Περιπέτειες του Χάκλμπερι Φιν".
Ανδρέας Κατσούλας

Ο Ανδρέας Κατσούλας ("Andreas Katsulas", Σαιντ Λούις, Μισσούρι, 18 Μαΐου 1946 - Λος Άντζελες, Καλιφόρνια, 13 Φεβρουαρίου 2006) ήταν Αμερικανός ηθοποιός του κινηματογράφου και της τηλεόρασης, ελληνικής καταγωγής. Έγινε πολύ γνωστός από την τηλεοπτική σειρά "Babylon 5".

Πριν από την τηλεοπτική του καριέρα ο Κατσούλας αφοσιώθηκε στο θέατρο και σπούδασε θεατρική στο Πανεπιστήμιο της Ιντιάνας. Από το 1971 μέχρι το 1986 εργάστηκε για τον μεγάλο Άγγλο σκηνοθέτη Πήτερ Μπρουκ.

Έγινε γνωστός από την κινηματογραφική ταινία "Ο Φυγάς" "(The Fugitive, 1993)", όπου υποδυόταν τον κακοποιό "Σάικς". Τον γνωστότερο ρόλο του έπαιξε όμως στην σειρά επιστημονικής φαντασίας "Babylon 5", όπου έπαιξε τον πρέσβη των Ναρν, Τζι Καρ "(G'Kar)". Είχε πολυάριθμους ρόλους και σε άλλες σειρές όπως π.χ. στην σειρά "Star Trek: The Next Generation", όπου υποδυόταν τον Commander Tomalak των Ρομυλιανών. Επίσης έπαιξε και στη σειρά "NYPD Blue".

Ο Ανδρέας Κατσούλας πέθανε από καρκίνο του πνεύμονα σε ηλικία 59 ετών.
Θερμοκρασία

Άτομα ενός αερίου, σε θερμοκρασία άνω του [[απόλυτο μηδέν|απόλυτου μηδενός]], δηλαδή σε κίνηση.
Τμήμα από [[μόριο]] [[πρωτεΐνη]]ς, του οποίου τα άτομα κινούνται θερμικά.
Θερμοκρασία είναι το φυσικό μέγεθος που μετρά τη μέση κινητική ενέργεια από μεταφορά ,ταλάντωση ή περιστροφή των δομικών λίθων (ατόμων,μορίων,ιόντων) της ύλης . Η μεταφορά της ενέργειας αυτής (θερμότητας), όταν πιάνουμε κάτι με το χέρι για παράδειγμα, μας δίνει την αίσθηση του ζεστού και του κρύου με την κατάσταση αύξησης ενέργειας να αντιστοιχεί στο «ζεστό» ή «θερμό», όταν συνολικά παίρνουμε ενέργεια, και της κατάστασης μείωσης ενέργειας, κατά την οποία αντιλαμβανόμαστε να χάνουμε συνολικά ενέργεια, να αντιστοιχεί στο «κρύο».
Οπτική

right|200px
Οπτική ονομάζεται ο κλάδος της Φυσικής που μελετά τη συμπεριφορά και τις ιδιότητες του φωτός, ενώ επιπλέον περιγράφει και τα φαινόμενα που διέπουν την αλληλεπίδραση του φωτός με την ύλη. 

Η οπτική συνήθως περιγράφει την συμπεριφορά του ορατού, το υπέρυθρου και του υπεριώδους φωτός. Παρόλα αυτά, επειδή το φως είναι ηλεκτρομαγνητικό κύμα, ανάλογα φαινόμενα εμφανίζουν οι ακτίνες Χ, τα μικροκύματα, τα ραδιοκύματα, όπως και άλλες μορφές ηλεκτρομαγνητικής ακτινοβολίας. Για αυτό η οπτική μπορεί να θεωρηθεί και ως ένα υποπεδίο του ηλεκτρομαγνητισμού ενώ η πλειονότητα των οπτικών φαινομένων μπορούν να περιγραφούν από τις εξισώσεις του Maxwell για τον ηλεκτρομαγνητισμό.

Επειδή όμως η ορατή αντίληψη του χώρου και της ύλης γίνεται με φακούς που βρίσκονται στα όργανα της όρασης, τους οφθαλμούς, κύριο αντικείμενο μελέτης της οπτικής είναι επίσης και τα οπτικά μέσα (κάτοπτρο, φακός, οπτική ίνα κλπ) και όργανα (κάμερα, μικροσκόπιο, τηλεσκόπιο, περισκόπιο κλπ).
Σέρυλ Λη

H Σέρυλ Λη (ή Σέριλ Λη, Σέριλ Λι, "Sheryl Lynn Lee", 22 Απριλίου 1967) είναι Αμερικανίδα ηθοποιός. Έγινε γνωστή από το ρόλο της Λώρα Πάλμερ (Laura Palmer) που έπαιξε στη σειρά "Twin Peaks" (1990-1991) και στην ταινία "Ο Ύποπτος Κόσμος του Twin Peaks" ("Twin Peaks: Fire Walk with Me", 1992), και από τους ρόλους που έπαιξε στις ταινίες "Vampires" (1998) και "Backbeat" (1993).
Χιόνι

thumb|250px|Χιόνι στο Wesselburen Dithmarschen, Ιανουάριος 2004.
Φρέσκο χιόνι σε ένα λεπτό κλαδί, [[Κρακοβία]] ([[Πολωνία]]).
To χιόνι είναι ένα είδος υετού που αποτελείται κατά 100% από παγοκρυστάλλους σε μορφή χιονονιφάδων.
Γεώργιος Κεδρηνός

Ο Γεώργιος Κεδρηνός ήταν βυζαντινός χρονογράφος. Έζησε στο τέλος του 11ου και στις αρχές του 12ου αιώνα.
Το Λυκόφως των Θεών

right|thumb|200px|"Το Λυκόφως των Θεών", πράξη 3η, πίνακας του Ferdinand Leeke.

Το Λυκόφως των Θεών (γερμανικά: "Götterdämmerung") είναι το τελευταίο μέρος, μουσικό δράμα, της τετραλογίας έργων όπερας του Ρίχαρντ Βάγκνερ, "Το Δαχτυλίδι των Νιμπελούνγκεν". Παρουσιάστηκε για πρώτη φορά στις 17 Αυγούστου του 1876 στο Μπαϊρόιτ, στα πλαίσια της πρώτης παρουσίασης ολόκληρης της τετραλογίας του Βάγκνερ. Ο τίτλος του έργου αποτελεί μετάφραση του όρου Ράγκναροκ στα γερμανικά. Στη Σκανδιναβική μυθολογία, το Ράγκναροκ συμβολίζει την μάχη του τέλους του κόσμου.

Το τελευταίο μέρος αυτό αρχίζει με την ικανοποίηση του αμοιβαίου έρωτα των δύο υπάρξεων της βαλκυρίας Μπρυνχίλτης, κόρης του υπάτου των θεών Βόταν, και του ήρωα Ζίγκφριντ, ο οποίος χάρις στη τόλμη του κατόρθωσε να φθάσει μέχρι αυτής μέσα από φλόγες που προστάτευαν τον ύπνο της. Κάτω όμως από την γοητεία της "εν ευτυχία" ανθρώπινης φύσης τους, λησμονούν το υψηλότερο σκοπό τους, να παρεμποδίσουν τη δύση της κυριαρχίας των θεών. Έτσι υφίστανται όλες τις δοκιμασίες και τις απαγοητεύσεις που κατά κανόνα επιφυλάσσονται στην ευτυχία μέχρι τον θάνατο του Ζίγκφριντ και της αυτοθυσίας της Μπρυχίλντης που βλέποντας την Βαλχάλλα ή Βελχούντε να γίνεται παρανάλωμα του πυρός, πηδά μέσα στις φλόγες έφιππη προσφέροντας τον εαυτό της ολοκαύτωμα.
Τότε και το "δακτυλίδι των Νιμπελούγκεν" επανέρχεται στη θέση του που απ΄ την αρχή ήταν στον Ρήνο όπου και αναλαμβάνουν πλέον τη φύλαξή του οι κόρες του ποταμού.
Ντμίτρι Μεντελέγιεφ

thumb|Ο Ντμίτρι Μεντελέγιεφ
Ο Ντμίτρι Ιβάνοβιτς Μεντελέγιεφ (Дмитрий Иванович Менделеев, ΔΦΑ:[ˈdmʲitrʲɪj ɪˈvanəvʲɪt͡ɕ mʲɪndʲɪˈlʲejɪf] , 8 Φεβρουαρίου 1834 – 2 Φεβρουαρίου 1907) ήταν Ρώσος χημικός και εφευρέτης. Υπήρξε ο δημιουργός της πρώτης έκδοσης του περιοδικού πίνακα των χημικών στοιχείων. Με τη χρήση του πίνακα, προέβλεψε τις ιδιότητες των στοιχείων που θα ανακαλύπτονταν αργότερα.
Ανθεσφόρια

Τα Ανθεσφόρια ήταν αρχαία εορτή των Σικελιωτών προς τιμή της Περσεφόνης που εορταζόταν την Άνοιξη που η γη είναι γεμάτη άνθη όπου τότε καθώς πίστευαν επέστρεφε η Θεά από τον Άδη.
Κατά τον Στράβωνα στο Ιππώνιον της Βρεττίας, επειδή πίστευαν ότι εκεί έγινε η αρπαγή της Περσεφόνης από τον Πλούτωνα τη στιγμή που έκοβε άνθη, οι γυναίκες συνήθιζαν να συλλέγουν άνθη και να πλέκουν με αυτά στεφάνια τα οποία και φορούσαν, θεωρώντας ότι θα ήταν αισχρό να τα αγοράσουν.

Αλλά και σε άλλα μέρη στην αρχαία Ελλάδα έκαναν παρόμοιες γιορτές προς τιμή της Δήμητρα (μυθολογία)Δήμητρας και της Περσεφόνης. Στη Μεγαλόπολη, στο ιερό των Μεγάλων Θεών υπήρχαν αγάλματα «ανθεσφόρων κορών», όπου η κάθε μία έφερε στο κεφάλι της «τάλαρον ανθών ανάπλεων» (= καλάθι γεμάτο άνθη) όπου και εικάζεται ότι η παράσταση αυτή είχε σχέση με την εορτή των Ανθεσφορίων. Στο Άργος επίσης υπήρχε ναός της «"Ανθείας Ήρας"» όπου και μνημονεύονται «"ανθεσφόροι παρθένες"» χάρις των οποίων έπαιζαν στον αυλό ιδιαίτερη μουσική (μέλος) καλούμενο «"ιεράκιο"».

Παρόμοια γιορτή υπήρχε και στη Κνωσό στη Κρήτη όπου η θεά Αφροδίτη έφερε το προσωνύμιο «"Άνθεια"».

Η εορτή αυτή έχει επιβιώσει μέχρι σήμερα ιδιαίτερα τη Πρωτομαγιά με πλούσιες εκδηλώσεις σε πολλούς δήμους της Ελλάδας.
Αλωνάκι

Το Αλωνάκι είναι παραλία του Νομού Πρέβεζας. Πρόκειται για φυσικό ορμητήριο κοντά στην κοινότητα της Βαλανιδορράχης και βρίσκεται στο μέσον της απόστασης μεταξύ Πρέβεζας και Ηγουμενίτσας. 

Το κύριο χαρακτηριστικό της παραλίας εκτός από το δάσος που την περιβάλλει είναι ο παρακείμενος βράχος που δεσπόζει. Χρησιμοποιήθηκε ως αποβατικό σημείο των Συμμαχικών στρατευμάτων κατά την λήξη του Β' Παγκοσμίου Πολέμου. Σήμερα μπορεί ακόμα να δει κανείς τις στρώσεις σκυροδέματος στην παραλία που μαρτυρούν την καίρια γεωπολιτική θέση της παραλίας στο Ιόνιο πέλαγος. Αποτελεί προστατευόμενο μέρος όπου απαγορεύεται κάθε ανθρώπινη παρέμβαση, συμπεριλαμβανομένης της κατασκήνωσης. Χαρακτηρίζεται επίσης για την εξαιρετική καθαρότητα του νερού και για την πυκνότητα της βλάστησης, κυρίως δέντρα και θάμνοι.
Κατηγορία:Νομός Πρέβεζας
Νομαρχία Δυτικής Αττικής

class="infobox" width=291; style="font-size: 100%; background-color: #FFFFFF;"
style="background: #B5C7DE; text-align: center; color:black" colspan="2" | Νομαρχία Δυτικής Αττικής
 colspan="3" style="text-align:center;"|200px| <br>Θέση της νομαρχίας Δυτικής Αττικής (με ροζ)
style="background: #B5C7DE; text-align: center; color:black" colspan="2" | Διοίκηση
Χώρα
Ελλάδα
Γεωγραφικό διαμέρισμα:
Στερεά Ελλάδα
Περιφέρεια:
Αττικής
Πρωτεύουσα:
Ελευσίνα
Κατάργηση Νομαρχιών
31 Δεκεμβρίου 2010

Η Νομαρχία Δυτικής Αττικής (επισήμως: "Νομαρχιακή Αυτοδιοίκηση Δυτικής Αττικής") ήταν διοικητική διαίρεση του νομού Αττικής της περιφέρειας Αττικής της Ελλάδας. Η νομαρχία Δυτικής Αττικής περιλάμβανε διοικητικά 10 δήμους και 2 κοινότητες. Έδρα της νομαρχίας ήταν η πόλη της Ελευσίνας. 

Μέρος τις νομαρχίας ανήκε στο Πολεοδομικό συγκρότημα Λεκανοπεδίου Αττικής</ref>. Ο πληθυσμός της νομαρχίας ήταν 151.612 κάτοικοι, κατά την Απογραφή του 2001. Η έκτασή της ήταν 1.004,007 τ.χλμ. και παρουσίαζε πυκνότητα πληθυσμού 143 κατοίκων ανά τ.χλμ. Οι Ταχυδρομικοί Κωδικοί των περιοχών της νομαρχίας είναι της μορφής 1** **. Ο κωδικός ISO 3166-2 της νομαρχίας ήταν GR-A3. Από την 1η Ιανουαρίου του 2011 με το Πρόγραμμα «Καλλικράτης» (3852/2010) και πλέον συμπίπτει με την Περιφερειακή Ενότητα Δυτικής Αττικής της Περιφέρειας Αττικής.
Ειρήνη Κουμαριανού

Η Ειρήνη Κουμαριανού (1931 - 2013) ήταν Ελληνίδα ηθοποιός.
Επιχείρηση Ράινχαρντ

Επιχείρηση Ράινχαρντ (στα γερμανικά "Aktion Reinhard" ή "Einsatz Reinhard") είναι η κωδική ονομασία ενός σχεδίου που είχε σκοπό την εξόντωση όλων των Εβραίων στις περιοχές που βρίσκονταν κάτω από τον έλεγχο του ναζιστικού Γενικού Κυβερνείου (κατεχόμενη Πολωνία) και την αρπαγή των περιουσιών τους. Κατά τη διάρκεια της επιχείρησης αυτής περίπου δύο εκατομμύρια άνθρωποι θανατώθηκαν στο Μπέλζεκ, το Σομπιμπόρ, την Τρεμπλίνκα και το Μαϊντάνεκ, η πλειονότητα των οποίων ήταν Εβραίοι.
Ομόσπονδες Πολιτείες της Μικρονησίας

Οι Ομόσπονδες Πολιτείες της Μικρονησίας ("Federated States of Micronesia") βρίσκονται στον Ειρηνικό ωκεανό και περιλαμβάνουν όλα τα νησιά Καρολίνες εκτός από το Παλάου που είναι ανεξάρτητο κράτος. Η Μικρονησία είναι αρχιπέλαγος που περιλαμβάνει εκατοντάδες νησιά, και το όνομα μπορεί να αναφέρεται είτε στο αρχιπέλαγος είτε στο ανεξάρτητο κράτος. Τα νησιά της Μικρονησίας αποικίστηκαν αρχικά από τους Ισπανούς από τους οποίους πουλήθηκαν στους Γερμανούς το 1899. Κατά τον Β΄ Παγκόσμιο πόλεμο αποτέλεσαν σημαντική βάση των Ιαπώνων και για αυτό τέθηκαν υπό τον έλεγχο των ΗΠΑ από το 1945 έως το 1990 οπότε και τελείωσε ουσιαστικά το καθεστώς κηδεμονίας και απέκτησαν την ανεξαρτησία τους. Πρωτεύουσα της χώρας είναι το Παλικίρ.
Στρατόσφαιρα

Στρατόσφαιρα (Stratosphere) ονομάζεται το δεύτερο από της επιφάνειας της Γης στρώμα της ατμόσφαιρας, αμέσως μετά την τροπόπαυση, το όριο που λήγει η Τροπόσφαιρα. 

Η στρατόσφαιρα αρχίζει από τα 18 χιλιόμετρα στον Ισημερινό, 10 - 13 χλμ. στα μέσα γεωγραφικά πλάτη και 8 χλμ. στους πόλους. Φτάνει ως τα 50 χλμ. (31 μίλια) ύψος, όπου και καταλήγει στη στρατόπαυση, θεωρητική ζώνη οριοθέτησης, ελάχιστου πάχους. Το επόμενο στρώμα, έξω από την στρατόπαυση είναι η μεσόσφαιρα. Η θερμοκρασία στη στρατόσφαιρα στην αρχή και μέχρι του μισού ύψους της (30-35 χλμ.) παραμένει σταθερή, στη συνέχεια όμως αυξάνει μέχρι τα 50 χλμ.
thumb|right|250px|Πτήση στον πυθμένα της στρατόσφαιρας, πιθανότατα σε ύψος 12 χιλιόμετρα.

Στα ύψη αυτά, η ατμόσφαιρα της Γης είναι πολύ αραιότερη. Ενδεικτικώς, στην στρατόσφαιρα περιέχεται το 20% της όλης μάζας του ατμοσφαιρικού αέρα, έναντι των 3/4 στην τροπόσφαιρα. Μάλιστα στην στρατόπαυση, στα 50 χιλιόμετρα ύψος, η ατμοσφαιρική πίεση είναι μόλις το 1 χιλιοστό από την πίεση στην επιφάνεια της Γης.
Βανουάτου

Το Βανουάτου (γαλλικά: "République de Vanuatu", αγγλικά: "Republic of Vanuatu", στην Μπισλάμα: "Ripablik blong Vanuatu", παλαιότερη ονομασία Νέες Εβρίδες) είναι αρχιπέλαγος που βρίσκεται στον νότιο Ειρηνικό, 1000 χλμ. δυτικά των νησιών Φίτζι. Από τα 82 νησιά του αρχιπελάγους του Βανουάτου τα δύο μεγαλύτερα είναι το Εσπίριτου Σάντου και το Μαλακούλα. Δύο από τα νησιά, τα Μάθιου και Χάντερ, διεκδικούνται και από τη Νέα Καληδονία. Η πρωτεύουσα της χώρας είναι η Πορτ Βίλα και βρίσκεται στο Εφάτε. Από το 1906, οι τότε Νέες Εβρίδες τελούσαν υπό κοινή αγγλογαλλική διοίκηση ως το 1980, οπότε το Βανουάτου απέκτησε την ανεξαρτησία του. Ο πληθυσμός της χώρας ανέρχεται σε 272.459 κατοίκους, σύμφωνα με εκτιμήσεις του 2016, εκ των οποίων το 94% είναι Μελανήσιοι. Οι 113 γλώσσες που χρησιμοποιούνται στα νησιά του Βανουάτου κατατάσσουν τη χώρα ανάμεσα σε αυτές με την μεγαλύτερη γλωσσική ποικιλία.
Νόννοσος

Ο Νόννοσος ήταν Βυζαντινός πρεσβευτής κατά τη διάρκεια της περιόδου βασιλείας του Ιουστινιανού Α΄. Σε αυτόν οφείλεται αναφορά σχετικά με την διπλωματική αποστολή του στην περιοχή της Ερυθράς Θάλασσας, η οποία διασώθηκε υπό τη μορφή αποσπασμάτων εντός των κειμένων του Πατριάρχη Φωτίου Α΄.
Εξώσφαιρα

<br>

Εξώσφαιρα ονομάζεται το πέμπτο και πλέον εξωτερικό στρώμα της ατμόσφαιρας της Γης, όπως ορίζεται στη Μετεωρολογία, που εκ της θέσεώς του οφείλει και το όνομά του. 

Όπως υποδηλώνει και ο όρος, η εξώσφαιρα είναι το ανώτατο και τελευταίο στρώμα της ατμόσφαιρας, βρίσκεται πάνω από την Θερμόσφαιρα και επεκτείνεται μέχρι το κοσμικό διάστημα, με το οποίο και βαθμιαία αναμιγνύεται.

Αρχίζει από τη θερμόπαυση, δηλαδή συνήθως από τα 800 χλμ. ύψος (αν και το όριο κυμαίνεται μεταξύ 500 και 1.000 χιλιομέτρων, αναλόγως με την ηλιακή δραστηριότητα), και φθάνει στα 3.500 χλμ. όπως θεωρητικά υπολογίζεται ότι φθάνει το μέγιστο ύψος (πάχος) της ατμόσφαιρας ή και λίγο περισσότερο, μέχρι το σημείο όπου η βαρύτητα της Γης δεν μπορεί πλέον να συγκρατήσει τα τελευταία μόρια της ατμόσφαιρας. Η πυκνότητα της εξώσφαιρας πάντως είναι έστω και κατά τι μεγαλύτερη εκείνης του Ηλιακού ανέμου που διαχέεται στο Ηλιακό σύστημα.

Η κινητική ενέργεια των ιόντων των αερίων στην εξώσφαιρα πιθανώς αντιστοιχεί σε θερμοκρασία 2.500 °C. Η θερμοκρασία αυτή οφείλεται σε συγκρούσεις με τα σωματίδια της κοσμικής ακτινοβολίας. Αντιθέτως, την νύχτα η θερμοκρασία των σωματιδίων στην εξώσφαιρα πέφτει σχεδόν στο απόλυτο μηδέν.
Βλάστη

Η Βλάστη (παλαιότερες ονομασίες: Μπλάτσι ή Βλάτσι, Μπλάτζι (1830), Μπλάτζη (1858), Βλάτζη (1860) και Βλάτση, αλλά πιθανότατα και Βλάττη) είναι ορεινό χωριό του νομού Κοζάνης. Υπήρξε ένα από τα σημαντικά προπύργια του Ελληνισμού κι ένα από τα μεγαλύτερα κεφαλοχώρια της Δυτικής Μακεδονίας.
Θερμόσφαιρα

Η Θερμόσφαιρα (thermosphere) είναι το τέταρτο στρώμα της ατμόσφαιρας και αρχίζει πάνω από τη μεσόπαυση, που είναι η ανώτατη επιφάνεια της μεσόσφαιρας, σε ύψος 80 - 90 χιλιόμετρα. Η θερμοκρασία στο στρώμα αυτό διαπιστώθηκε ότι αυξάνει αλματωδώς μέχρι τα 400 - 500 χλμ. και αυτός είναι και ο λόγος για τον οποίο ονομάστηκε «θερμόσφαιρα». Το μέγιστο ύψος που φτάνει η θερμόσφαιρα, που είναι και η διαχωριστική επιφάνεια μεταξύ της θερμόσφαιρας και του τελευταίου ατμοσφαιρικού στρώματος, της εξώσφαιρας, καλείται θερμόπαυση (θεωρητική ζώνη οριοθέτησης, ελάχιστου πάχους) και είναι στα 800 χιλιόμετρα.

Η θερμοκρασία στη θερμόσφαιρα αρχίζει από τους -92 °C μετά τη μεσόπαυση και φθάνει μέχρι και τους 2.000 °C στα 400 χλμ. ή ενίοτε ακόμα και τους 2.500 °C. Στο μέγιστο ύψος των 800 χλμ. όπου επεκτείνεται, η γήινη ατμόσφαιρα είναι εκεί τόσο αραιή που μόνο ελάχιστα μόριά της ευρίσκονται, τα οποία βαθμιαία αναμιγνύονται με τον ηλιακό άνεμο που διαχέεται στο Ηλιακό σύστημα.
230px|thumb|right|Τα στρώματα της ατμόσφαιρας.

Επίσης, από του ύψους των 80 χλμ. και μέχρι τα 800 χλμ. υπάρχει μεγάλος αριθμός ιόντων και ελεύθερων ηλεκτρονίων και, κατά συνέπεια, η περιοχή αυτή ονομάζεται και ιονόσφαιρα. Εντός της ιονόσφαιρας και σε διάφορα ύψη παρατηρούνται πυκνώσεις ιόντων και ηλεκτρονίων που σχηματίζουν τα λεγόμενα ιονοσφαιρικά στρώματα, που καθίστανται απαραίτητα στις τηλεπικοινωνίες μεγάλων αποστάσεων, λόγω του ότι αντανακλούν ορισμένα είδη ραδιοκυμάτων, κυρίως τα μεσαία και βραχέα κύματα, και τα στέλνουν πίσω στην επιφάνεια της Γης.

Επειδή η ατμόσφαιρα έχει ελάχιστη πυκνότητα σε αυτό το ύψος, η υψηλή «θερμοκρασία» της θερμόσφαιρας δεν αναφέρεται σε «ζέστη» όπως τη γνωρίζουμε εμπειρικά - ένας άνθρωπος στη θερμόσφαιρα θα αισθανόταν κρύο, ακριβώς διότι η ατμόσφαιρα είναι τόσο αραιή που η θερμότητα δεν μπορεί να μεταδοθεί μεταξύ των μορίων. Η υψηλή της θερμοκρασία, αναφέρεται στη μέση κινητική ενέργεια των μορίων της ατμόσφαιρας που βρίσκεται σε αυτό το ύψος, και η οποία είναι υψηλή γιατί τα μόρια απορροφούν ηλιακή ακτινοβολία και αλληλεπιδρούν με τα σωματίδια του ηλιακού ανέμου. Στην πράξη, ωστόσο, ένα τυπικό θερμόμετρο στη θερμόσφαιρα, ιδίως την νύχτα, θα έδειχνε θερμοκρασίες αρκετά κάτω από τους 0 °C.

Η θερμόσφαιρα είναι η περιοχή όπου βρίσκεται ο Διεθνής Διαστημικός Σταθμός και όπου κινούνται τα διαστημικά λεωφορεία και οι τεχνητοί δορυφόροι.
Μπουγάτσα

thumb|Μπουγάτσα με τυρί, τεμαχισμένη και σερβιρισμένη σε πιάτο.
Η μπουγάτσα είναι εδώδιμο αρτοσκεύασμα που χρησιμοποιεί το φύλλο με το οποίο φτιάχνονται πίτες ή αλλά σκευάσματα άρτου με ζύμη. Η δομή της μπουγάτσας είναι φύλλο - γέμιση - φύλλο. Ως γέμιση συνήθως χρησιμοποιείται κρέμα ή τυρί, αν και συναντάται και σε άλλες γεύσεις, όπως με κιμά, σπανάκι ή με κρέμα κακάο. Ο τρόπος κατασκευής και δομής αυτού του αρτοσκευάσματος την διαφοροποιεί από την κλασική πίτα και την καθιστά μοναδικό προϊών με ξεχωριστά στοιχεία και γεύση σε σχέση με την πίτα, τα οποία έχουν αναγνωριστεί από έμπειρους σεφ και την επιστήμη του marketing, η τελευταία έχει διαφοροποιήσει τα προϊόντα πίτας και μπουγάτσας στα Σούπερ Μάρκετ. Για την κατασκευή της γίνεται πάντα χρήση τετράγωνου ταψιού γιατί μόνον αυτό εξυπηρετεί το σωστό δίπλωμα του φύλλου μπουγάτσας.

Το όνομά της προέρχεται από το λατινικό "focacia/focaccia" (= τύπος ψωμιού ψημένο , (παραφθορά η αντίστοιχη τουρκική λέξη "πογάτσα" (poğaça = ζύμη). Στην Ελλάδα την έφεραν μικρασιάτες πρόσφυγες μετά τη Μικρασιατική καταστροφή, κάνοντάς την ιδιαίτερα δημοφιλή στη Βόρεια Ελλάδα, ειδικά στις Σέρρες και στη Θεσσαλονίκη , που θεωρούνται φημισμένες για τη μπουγάτσα τους.
Βαρομετρική παλίρροια

Βαρομετρική παλίρροια ονομάζεται το φαινόμενο της ημερήσιας μεταβολής της ατμοσφαιρικής πίεσης που παρατηρείται μέσα σε ένα 24ωρο στην επιφάνεια της Γης.

Το φαινόμενο αυτό καταγράφεται στο διάγραμμα του αυτογραφικού βαρόμετρου - Βαρογράφου
Κλοντ Λεβί-Στρος

Ο Κλοντ Λεβί-Στρος ή Κλωντ Λεβί-Στρως (γαλλικά: "Claude Lévi-Strauss", 28 Νοεμβρίου 1908 – 30 Οκτωβρίου 2009) ήταν Γάλλος ανθρωπολόγος και ένας από τους μεγαλύτερους διανοητές του 20ού αιώνα, πρωτοπόρος του δομισμού (στρουκτουραλισμού) ως μεθόδου κατανόησης της ανθρώπινης κοινωνίας και του πολιτισμού.
Άρατος

Με το όνομα Άρατος φέρονται τα ακόλουθα αρχαία ιστορικά πρόσωπα:
* Άρατος ο Κνίδιος: Ιστορικός Αλεξανδρινών χρόνων.
* Άρατος ο Κώος: Βουκολικός ποιητής.
* Άρατος ο Σικυώνιος: Ηγεμόνας της αρχαίας Σικυώνος.
* Άρατος ο νεότερος: Ηγεμόνας γιος του προηγουμένου.
* Άρατος ο νεότατος: Ηγεμόνας γιος του προηγουμένου, εγγονός του πρεσβύτερου.
* Άρατος ο Σολεύς: Αλεξανδρινός ποιητής, μαθηματικός, αστρονόμος και μετεωρολόγος.
* Άρατος Ιωάννης: Άρχων της Λακωνίας κατά τον 10ο αιώνα μ.Χ.

Επίσης με το αυτό όνομα φέρονται:
* Άρατος Ροδόπης: χωριό της Ροδόπης.
* Άρατος (Σελήνης): Σεληνιακός κρατήρας, καθώς και το
* Αράτειο ιερό: Αρχαίο ιερό της Σικυώνος.
Άρατος ο Σολεύς

Ο Άρατος ο Σολεύς (315 π.Χ. - 240 π.Χ.) ήταν Αλεξανδρινός ποιητής.
Τσικνοπέμπτη

Η Τσικνοπέμπτη είναι γιορτή της ορθόδοξης παράδοσης στην οποία καταναλώνονται μεγάλες ποσότητες κρέατος. Λαμβάνει χώρα την Πέμπτη, λόγω του ότι οι ημέρες Τετάρτη και Παρασκευή είναι "νήστιμοι ημέραι", της δεύτερης εβδομάδας των Αποκριών, της καλούμενης Κρεατινής. Προηγείται αυτής η πρώτη κατά σειρά εβδομάδα, η Προφωνή, και ακολουθεί η τρίτη εβδομάδα της Τυροφάγου. Πραγματοποιείται κάποιες ημέρες πριν από την έναρξη της μεγάλης νηστείας της Σαρακοστής. 

Παρόμοιες γιορτές έχουν και άλλα χριστιανικά έθνη, όπως το "Weiberfastnacht" στη Γερμανία και τη "Mardi Gras" (Λιπαρή Τρίτη) στη Γαλλία που όμως αντιστοιχεί στην Ορθόδοξη Καθαρά Δευτέρα. Η τελευταία γιορτάζεται και σε άλλοτε γαλλόφωνες περιοχές, όπως στη Νέα Ορλεάνη.
Πανεπιστημιακή φάλαγγα

Με την ονομασία «Πανεπιστημιακή φάλαγγα» φέρονταν ειδικό σώμα, στρατιωτικά συγκροτούμενο, από φοιτητές και καθηγητές του Πανεπιστημίου Αθηνών για τη τήρηση της τάξης μετά τις ταραχές που είχαν σημειωθεί στη Πρωτεύουσα αμέσως μετά την αποχώρηση του Βασιλιά Όθωνα. Ιδρύθηκε με απόφαση της τότε προσωρινής κυβέρνησης που εκδόθηκε στις 8 Δεκεμβρίου του 1862, επί πρυτανείας Κωνσταντίνου Φρεαρίτη. Σύμφωνα δε με το ΚΒ΄ ψήφισμα της Β΄ Εθνικής συνέλευσης η Πανεπιστημιακή φάλαγγα συγκροτήθηκε ως μέρος της τότε εθνοφυλακής και ο αρχηγός της θα εκλέγονταν με ψηφοφορία από τους αξιωματικούς και φοιτητές της φάλαγγας. 

Στη φάλαγγα εκείνη κατατάχθηκαν όλοι οι τότε φοιτητές, αρχικά 612 τον αριθμό, υπό την ανώτατη διοίκηση του αξιωματικού του πεζικού Ιωάννη Ζουμπούλη. Σχηματίσθηκαν έτσι 5 λόχοι από 120 άνδρες έκαστος με λοχαγούς καθηγητές του Πανεπιστημίου. Αργότερα προστέθηκε ένας ακόμη λόχος φθάνοντας σε 840 ένοπλους φοιτητές. Ο δε οπλισμός τους είχε δωρηθεί από τον Δ. Βερναρδάκη, οι δε δαπάνες εξάρτυσης, στρατωνισμού και συσσιτίων είχαν αναληφθεί από το ταμείο του Πανεπιστημίου.

Η φάλαγγα αυτή είχε αναλάβει την ένοπλη φρούρηση της πόλης της Αθήνας και ειδικότερα των Υπουργείων και λοιπών δημοσίων καταστημάτων καθώς και του κτιρίου της Εθνοσυνέλευσης (Παλιά Βουλή). Όταν μετά την εγκαθίδρυση του Βασιλέως Γεωργίου Α' αποκαταστάθηκε η τάξη, η φάλαγγα αυτή διαλύθηκε, με απόπειρες όμως επανασύστασής της το 1873, όπου έλαβαν χώρα βίαιες σκηνές στη δημιουργία "Οργανισμού Πανεπιστημιακής Φάλαγγας" και κανονισμού άσκησης των φοιτητών στα όπλα, και το 1875 που επανήλθε το αυτό, που όμως ναυάγησαν.

Όταν το 1879 καθορίσθηκε με νόμο η γενική στρατολογία έπαυσε πλέον να γίνεται λόγος για Πανεπιστημιακή φάλαγγα.